У той жа час Беларусь застаецца вельмі гамагенным урбанізаваным грамадствам, дзе амаль 84% насельніцтва ідэнтыфікуюць сябе як беларусы і 8,3% — як рускія. Сёння насельніцтва Беларусі складае прыкладна 9,5 млн. Тэндэнцыі міграцыі, апісаныя вышэй, наўрад ці зменяць гэтую сітуацыю ў бліжэйшыя гады. Нямногія ўцекачы з краінаў Блізкага Ўсходу ці Азіі разглядаюць Беларусь як краіну прызначэння. На жаль, яшчэ меншая колькасць высокакваліфікаваных працоўных мігрантаў лічаць Беларусь прывабным варыянтам для працы і жыцця.